Diari Oficial de la Generalitat Valenciana


Sumari del DOGV 9358, del 09-06-2022 (2022/5049)

RESOLUCIÓ de 18 de maig de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de Juan Antonio Rodríguez Sanz a favor de la Generalitat. ABI 338/2019.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9358

Data del DOGV
:   09-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5049


Data del document
:   18-05-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 18 de maig de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de Juan Antonio Rodríguez Sanz a favor de la Generalitat. ABI 338/2019. [2022/5049]  
Núm. d'expedient: ABI 338/2019.  
Causant: Juan Antonio Rodríguez Sanz. DNI \*\*\*\*358\*\*.  
Lloc i data de la defunció: València, 27 de febrer de 2012.  
Últim domicili: València.  
  
Antecedents de fet  
La Conselleria d'Hisenda i Model Econòmic ha tingut coneixement de la Interlocutòria, de data 25 de juny de 2019, del Jutjat de Primera Instància núm. 21 de València, procediment d'execució hipotecària 1069/2015, en què es comunica la defunció de Juan Antonio Rodríguez Sanz el 27 de febrer de 2012, sense haver atorgat testament i havent renunciat a l'herència els seus hereus legítims.  
Acreditat el seu empadronament a l'Ajuntament de València i com que no consten, en principi, més persones amb dret a succeir, amb data 20 de juliol de 2020, la directora general del Sector Públic i Patrimoni va dictar l'acord d'incoació del procediment per a la declaració administrativa d'hereu abintestat a favor de la Generalitat, que es va publicar en el Diari Oficial de la Generalitat Valenciana el 29 de juliol de 2020 i exposar al tauler d'edictes de l'Ajuntament de València del 4 d'agost al 7 de setembre de 2020.  
Investigat el cabal relicte del causant, figurava inscrit al seu nom, en el Registre de la Propietat de València núm. 4, la finca núm. 17.575, tom 1.829, llibre 870 de la 3a Secció de Russafa, foli 30.  
No s'han localitzat més béns de l'herència.  
Amb data 13 de maig de 2022, es rep en aquesta direcció general el Decret 286/2022, del Jutjat de Primera Instància núm. 21 de València, procediment execució hipotecària 1069/2015, pel qual s'adjudica per subhasta l'immoble a dalt indicat, sense que existisca cap sobrant.  
  
Vist que no existeixen béns de l'herència, així com que ha transcorregut més d'un any des de l'adopció de l'acord d'incoació de l'expedient, és procedent l'arxivament del procediment.  
  
Fonaments de dret  
A l'empara del que s'estableix en el Codi Civil, article 71 de l'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els art. 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic i basant-me en el que es disposa en els articles 25 i 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Procedir a l'arxivament de l'expedient administratiu, sobre la base del que es disposa en l'article 25 de la Llei 39/2015, d'1 d'octubre, del procediment administratiu comú de les administracions públiques i al que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, al no haver-se localitzat béns a nom del causant, no sent necessari informe previ de l'Advocacia General de la Generalitat, d'acord amb l'informe d'aquesta, de data 26 de febrer de 2017, al projecte de decret del Consell pel qual es regula el procediment per a la tramitació d'expedients d'herències intestades a favor de la Generalitat.  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Tercer  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 18 de maig de 2022.- La directora general del Sector Públic i Patrimoni: Isabel Castelló García.